AIŠKINAMASIS RAŠTAS

Dėl papildomų mokymo lėšų skyrimo Molėtų r. Alantos gimnazijai

1. Parengto tarybos sprendimo projekto tikslai ir uždaviniai:

Mokyklų, vykdančių formaliojo švietimo programas, tinklo kūrimo taisyklėse, patvirtintose Lietuvos Respublikos vyriausybės 2011 m. birželio 29 d. nutarimu Nr. 768 „Dėl mokyklų, vykdančių formaliojo švietimo programas, tinklo kūrimo taisyklių patvirtinimo“, nustatyta, sudarant klases, kuriose mokiniai mokosi pagal pagrindinio ugdymo programas, didžiausias mokinių skaičius – 30. Mažiausias mokinių skaičius – 8. Klasės nejungiamos.

Mokyklų, vykdančių formaliojo švietimo programas, tinklo kūrimo taisyklių (toliau – Taisyklių), patvirtintų Lietuvos Respublikos Vyriausybės 2011 m. birželio 29 nutarimu Nr. 768 „Dėl mokyklų, vykdančių formaliojo švietimo programas, tinklo kūrimo taisyklių patvirtinimo“ 25.7 papunktyje nurodyta, kad „...Savivaldybės mokykloje iš visų klasių, kuriose mokoma pagal pagrindinio ugdymo programą, mažesnis mokinių skaičius už Taisyklių 1 priede nustatytą mažiausią mokinių skaičių gali būti tik vienoje klasėje tuo atveju, kai savivaldybės mokyklos savininkas (dalyvių susirinkimas) bendrojo ugdymo mokyklai papildomai skiria mokymo lėšų (išskyrus mokymo lėšas, skiriamas iš Lietuvos Respublikos valstybės biudžeto) tiek, kiek jų skiriama iš Lietuvos Respublikos valstybės biudžeto atitinkamai klasei, turinčiai nustatytą mažiausią mokinių skaičių pagal Lietuvos Respublikos Vyriausybės patvirtintą Mokymo lėšų apskaičiavimo, paskirstymo ir panaudojimo tvarkos aprašą...“

Molėtų r. Alantos gimnazijos Suginčių skyriuje į penktą klasę ateis 4 mokiniai. Tinklo kūrimo taisyklėse numatyta, kad 5-10 klasėse gali būti viena nepilna klasė ir tokiu atveju ją pilnai turi finansuoti savivaldybė iš savo biudžeto.

Sprendimu siūloma skirti Molėtų r. Alantos gimnazijai nuo 2023 m. rugsėjo 1 d. Suginčių skyriuje formuojančiai 5 klasę, kurioje mokysis mažiau negu 8 mokiniai, papildomai mokymo lėšų (išskyrus mokymo lėšas, skiriamas iš Lietuvos Respublikos valstybės biudžeto) tiek, kiek jų skiriama iš Lietuvos Respublikos valstybės biudžeto atitinkamai klasei, turinčiai nustatytą mažiausią mokinių skaičių pagal Lietuvos Respublikos Vyriausybės patvirtintą Mokymo lėšų apskaičiavimo, paskirstymo ir panaudojimo tvarkos aprašą.

1. Siūlomos teisinio reguliavimo nuostatos:

Sprendimu teisinio reguliavimo nuostatos nėra nustatomos.

3. Laukiami rezultatai:

Teigiama: mokiniai mokysis arčiau namų esančioje mokykloje.

Neigiamų: nepilną klasę reikia finansuoti iš Savivaldybės biudžeto.

1. Lėšų poreikis ir jų šaltiniai:

Mokykloje suformavus nepilnas klasę Savivaldybė iš savo biudžeto turės skirti 39819,0 eurų.

1. Kiti sprendimui priimti reikalingi pagrindimai, skaičiavimai ar paaiškinimai.